Subject: Li Qing Zhao <Yong Yu Le>

From: <[email-masked]>
Date: Mon, 21 Jun 1993 12:59:41 CDT

Archive-name: ci/li-qing-zhao/yong-yu-le

                 永遇乐　　　　　李清照

落日熔金，暮云合璧，人在何处？染柳烟浓，吹梅笛怨，春意知几许？
元宵佳节，融和天气，次第岂无风雨？来相召，香车宝马，谢他酒朋
诗侣。中州盛日，闺门多暇，记得偏重三五。铺翠冠儿，捻金雪柳，簇
带争齐楚。如今憔悴，风鬟雾鬓，怕见夜间出去。不如向帘儿底下，
听人笑语。

                                            晓拂